નોંધનીય છે કે ચણાના ભાવમાં છેલ્લા ત્રણ મહિનામાં ૪૦ ટકાથી વધુનો ઉછાળો જોવાઈ ચૂક્યો છે. સ્થાનિક હાજર બજારમાં ચણા ૭૦ રૂપિયા પ્રતિ કિલોની સપાટીએ ભાવ પહોંચી ગયા છે. સ્થાનિક વેપારીઓના જણાવ્યા પ્રમાણે પાછલા બે વર્ષથી ચણાની ખેતી નબળી પડી છે. અપૂરતા વરસાદને કારણે સ્થાનિક બજારમાં માગ પૂરી કરવા આયાત કરવી પડી રહી છે. ચાલુ સિઝનમાં પણ વરસાદ મોડો આવવાની શક્યતાઓ પાછલ સટોડિયાઓની એકધારી સટ્ટાકીય લેવાલી પાછળ ચણામાં ઉછાળો નોંધાયો છે. તેની પાછળ ચણાની દાળમાં પણ આગેકૂચ જોવાઈ છે.